AUDIENȚE. Cum stau posturile de știri pe cel mai râvnit target de audiență - 18-49 de ani - cel pe care se vinde publicitatea? Ce audiență au avut în iunie pe acest segment "comercial"?

Antena 3 este cel mai urmărit post de știri și pe acest target, dar partea de public tânăr este destul de mică în comparație cu audiența totală a stației.

De altfel, ponderea publicului tânăr în rândul posturilor de știri este în general mică, în patru cazuri din cinci. Antena 3, România TV, Realitatea TV și B1 au un public preponderen "bătrân", peste 50 de ani.

De notat Digi 24, care, cu un public total de câteva ori mai mic decât Antena 3 și România TV, este foarte aproape de aceste stații pe comercial (seara, Digi 24 este chiar peste România TV).

Publicitate

Detalii, în continuare:

ÎN PRIME-TIME :

Antena 3, cea mai urmărită stație de știri seara, este pe primul loc și pe publicul comercial. Postul Intact a avut aproape 40.000 media de telespectatori între 18 și 19 ani în serile de iunie. La nivel național, audiența stației e de zece ori mai mare.

Digi 24 a fost a doua stație de știri după publicul comercial, la diferență de 12.000 de telespectatori în urma Antenei 3. De notat că, la nivelul întregii țări, Antena 3 are o audiență de patru ori și jumătate mai mare decât canlul RCS.

România TV este imediat după Digi 24 (la doar 1.000 de telespectatori, practic este egalitate), deși, la nivel național, RTV are o audiență de peste patru ori mai mare.

DUPĂ MEDIA PE ZI :

Clasament diferit pe publicul comercial după media pe zi. Astfel, cele mai urmărite sunt Antena 3 și România TV (cu 22.000, respectiv 20.000 de telespectatori între 18 și 49 de ani, o pondere mică din totalul audienței lor).

Digi 24 este al treilea canal informativ ziua, în iunie, cu 5.000 de telespectatori mai puțin pe acest target. La fel, se remarcă ponderea mai mare a publicului tânăr în cazul Digi, comparativ cu România TV și Antena 3.

Audiența posturilor de știri în PRIME-TIME , în luna iunie, pe publicul Comercial (18-49 de ani), Urban și Național:

COMERCIAL URBAN NATIONAL Antena 3 38.000 (0,8) Antena 3 253.000 (2,6) Antena 3 352.000 (2) Digi 24 26.000 (0,6) Romania TV 177.000 (1,8) Romania TV 317.000 (1,8) Romania TV 25.000 (0,6) Realitatea 71.000 (0,7) Realitatea 103.000 (0,6) Realitatea TV 15.000 (0,3) Digi 24 64.000 (0,7) B1 TV 94.000 (0,5) B1 TV 11.000 (0,2) B1 TV 57.000 (0,6) Digi 24 77.000 (0,4)

Sursa: Kantar. Copyright: ARMA

Audiența posturilor de știri după MEDIA PE ZI , în luna iunie, pe publicul Comercial (18-49 de ani), Urban și Național:

COMERCIAL URBAN NATIONAL Antena 3 22.000 (0,5) Antena 3 133.000 (1,4) Romania TV 212.000 (1,2) Romania TV 20.000 (0,4) Romania TV 113.000 (1,2) Antena 3 205.000 (1,1) Digi 24 15.000 (0,3) Digi 24 40.000 (0,4) B1 TV 59.000 (0,3) Realitatea 8.000 (0,2) Realitatea 37.000 (0,4) Realitatea 57.000 (0,3) B1 TV 7.000 (0,2) B1 TV 33.000 (0,3) Digi 24 50.000 (0,3)

Sursa: Kantar. Copyright: ARMA

Petrişor Obae

petrisor.obaepaginademedia.ro